ગિરનાર પર્વત ગુજરાતનો સૌથી ઊંચો પર્વત છે. તે જૂનાગઢથી 5 કિલોમીટર દૂર આવેલો છે. તે પર્વત જાણે સમાધિસ્થ યોગીરાજ સૂતા હોય તેવી મુદ્રામાં દૃશ્યમાન થાય છે. યોગીરાજ જેવા ભાસતા પર્વતની પરિક્રમા કરીને શ્રદ્ધાળુઓ તેમની શ્રદ્ધા વ્યક્ત કરે છે. ગિરનારની પરિક્રમાના બે પાવન પથ છે. જેનું પ્રસ્થાન ભવનાથ નામની જગ્યાએથી થાય છે અને છેલ્લે દૂધવન ખોડિયાર મંદિર નામનું છેલ્લું સ્થળ આવે છે અને પછી ભવનાથ. આમ પરિક્રમા પૂરી કરવામાં આવે છે. આ પરિક્રમાનો પથ 42 કિલોમીટર જેટલો લાંબો છે. પરિક્રમામાં સંતવાણીનો લહાવો પણ લોકોને મળે છે.